Document ID: 32011D0780

РЕШЕНИЕ НА СЪВЕТА
от 28 ноември 2011 година
относно позицията, която да вземе Европейският съюз в рамките на Съвместния комитет на ЕИП по отношение на изменение на приложение XIII (Транспорт) към Споразумението за ЕИП
(2011/780/ЕС)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за функционирането на Европейския съюз, и по-специално член 100, параграф 2 във връзка с член 218, параграф 9 от него,
като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство (1), и по-специално член 1, параграф 3 от него,
като взе предвид предложението на Европейската комисия,
като има предвид, че:
(1)
Приложение XIII към Споразумението за Европейското икономическо пространство (наричано по-нататък „Споразумението“) съдържа специфични разпоредби и условия относно транспорта.
(2)
Регламент (ЕО) № 216/2008 на Европейския парламент и на Съвета от 20 февруари 2008 г. относно общи правила в областта на гражданското въздухоплаване, за създаване на Европейска агенция за авиационна безопасност и за отмяна на Директива 91/670/ЕИО на Съвета, Регламент (ЕО) № 1592/2002 и Директива 2004/36/ЕО (2) има за своя основна цел създаването и поддържането на високо и уеднаквено равнище на безопасност на гражданското въздухоплаване в рамките на Съюза.
(3)
Дейността на Европейската агенция за авиационна безопасност може да окаже влияние на равнището на безопасност на гражданското въздухоплаване в рамките на Европейското икономическо пространство.
(4)
Поради това Регламент (ЕО) № 216/2008 следва да бъде включен в Споразумението с цел да позволи пълноценното участие на държавите от ЕАСТ в Европейската агенция за авиационна безопасност.
(5)
Тъй като с Регламент (ЕО) № 216/2008 се отменя Регламент (ЕО) № 1592/2002 (3), който е включен в Споразумението, Регламент (ЕО) № 1592/2002 следва поради това да се заличи в Споразумението.
(6)
Приложение XIII към Споразумението следва да бъде съответно изменено.
(7)
Поради това в рамките на Съвместния комитет на ЕИП Съюзът следва да вземе позицията, изложена в приложения проект на решение,
ПРИЕ НАСТОЯЩОТО РЕШЕНИЕ:
Член 1
Позицията, която да бъде взета от Европейският съюз в рамките на Съвместния комитет на ЕИП по отношение на предвиденото изменение на приложение XIII (Транспорт) към Споразумението, се основава на проекта на решение на Съвместния комитет на ЕИП, приложен към настоящото решение.
Член 2
Настоящото решение влиза в сила в деня на приемането му.
Съставено в Брюксел на 28 ноември 2011 година.

Labels: 8
15
5